Uf eſten geſtēt ſich nit me
Uf eſten geſtēt ſich nit me
vogellin als e·
owe das ſint leide mere·
der zvngen ſvngen wedellich
alſo tet ǒch ich
ob mich troſt dv́ ſeldenbere·
ſo das ſi mir bi tugentlichen were·
Min ſwerú werú gar da hin
rotes mvndelin ich bin
dir alſo gevere·

Ir eren meren kan ſi wol·
ſiſt tugenden vol
ich ſol nach ir hulden ringē·
IR lieblich gruͤſſen mer dan zwir·
ſeht die wurden mir
vō ir· wol mv̊s ir gelīgen·
valſches ein dv́ reine iſt·
gar ob allen dingen·
ich ſig ich nig ir vf den fůs·
dur ir werden grůs ich můs
dichten vn̄ ſingen·

Das mir von dir ſo tǒgenlich
kv́ſſē wer ein himelrich
liep nv tv̊ din ere·
vnd twinge bꝛinge dich dar zv̊·
mī liep es iſt nicht ze frů
nu tv̊· das min leit verkere·
was frvmt dich ob ich ſtirbe vō der ſêre·
nu ende wende diſen pin·
kv́nigin min la ſin
ich wurde licht ze h̾e·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse